open-index/open-wikipedia-markdown huggingface dataset:
Atle Sperre Hermansen

**Atle Sperre Hermansen** (født 18. juli 1975 i Sandefjord) er en norsk forfatter.

Han har skrevet romanen *Vikariatet* (Aschehoug 2008), kortprosasamlingen *Mann som ligner på sky som ligner på mann* (Det stille forlaget 2011) og langdiktet *Anrop vestenover* (Det stille forlaget 2014) som et tilsvar til Erlend O. Nøtvedts *Bergens beskrivelse* (Aschehoug 2011). 

Skuespillet *Hjem TM* ble publisert i *Samtidsdramatikk 2011* (Transit Forlag 2011) og uroppført på Dramatikkens hus i Oslo under Dramatikkfestivalen 2011. 

Hermansen ble i 2012 kreert som doktor i filosofi ved Universitetet i Oslo.

## Referanser


## Eksterne lenker
* Aschehougs forfatterside
* Forlagets omtale av ''Vikariatet''
* Forlagets omtale av ''Mann som ligner på sky som ligner på mann''
* Forlagets omtale av ''Anrop vestenover''
* Forfatterens hjemmeside 
* Artikkel om Hermansens doktoroppgave
Chalmers kårhus

**Chalmers kårhus** er en bygning på Chalmers tekniska högskola som er tegnet av Gert Wingårdh. Den ble ferdigstilt i  2001. Huset fikk Kasper Salin-prisen i .

I tillegg til studentkorets øvelseslokaler inneholder bygningen blant annet resepsjon, svømmebasseng og flere restauranter. Huset utgjør hovedinngangen til bygningskomplekset på Chalmers.

## Referanser
Malmö stadsbibliotek

**Malmö stadsbibliotek** er et kommunalt folkebibliotek i Malmö som åpnet 12. desember 1905. Biblioteket lå i Hotel Tunneln og hadde på dette tidspunkt  bind – bøker og tidsskrifter. I 1946 flyttet Stadsbiblioteket til en tidligere 
museumsbygning ved Regementsgatan. *Slottet*, som det har kommet til å bli kalt, ble opprinnelig reist for Malmö Museum og var tegnet av John Smedberg og Fredrik Sundbärg. Inspirasjonen kom fra danske og skånske renessanseslott.

Malmö stadsbibliotek består nå av tre bygninger; *Slottet*, *Ljusets Kalender* og *Cylindern*. *Ljusets Kalender* er tegnet av Henning Larsen Architects og ble innviet 31. mai 1997. *Slottet* ble restaurert og nyinnviet 24. september 1999. Disse to hovedbygningene forbindes med *Cylindern*. I *Cylindern*  finnes det blant annet informasjonsdisk og kafé.

Henning Larsen Architects og *Ljusets Kalender* mottok Kasper Salin-prisen i .

Biblioteket har cirka  forskjellige media, cirka  ulike tidsskrifter, cirka  DVD og  musikk-cd-er. I 2006 ble biblioteket Sveriges første som lånte ut videospill.

## Referanser

## Eksterne lenker
* Stadsbiblioteket i Malmö
Saitama (Saitama)

**Saitama** (さいたま市; *Saitama-shi*) er en japansk storby og hovedstad i Saitama prefektur. Den ligger sørøst i prefekturet, og innlemmer de tidligere byene Urawa, Ōmiya, Yono og Iwatsuki. Byen er også en del av Stortokyo, og ligger knappe 2 mil fra sentrum av Tokyo. Mange av Saitamas innbyggere pendler til Tokyo.

## Historie
Byen ble grunnlagt 1. mai 2001, og fikk den 1. april 2003 oppgradert status som «by oppnevnt av myndighetene» (政令指定都市; *seirei shitei toshi*).
## Referanser

## Eksterne lenker
*
Idrettsklubben Start i 1981

Trond Pedersen spilte sin 41. og siste  borte mot  31. oktober, og er med det den spilleren som har representert Start flest ganger med flagget på brystet.
I cupen ble det 10-1 mot  i 1. runde, noe som er klubbens største seier i moderne tid.

I serievinnercupen trakk Start det nederlandske storlaget AZ 67 i første runde. Her ble det tap i begge kampene, men i hjemmekampen 16. september fikk publikum for første gang oppleve klubbens nye flomlysanlegg, en fasilitet som lenge hadde være etterspurt på Kristiansand stadion.

17 år gamle Sten Glenn Håberg gjorde sin debut for Start denne seongen, mens trener Karsten Johannessen ble utnevnt til æresmedlem i klubben. Svein Mathisen scoret 12 seriemål og ble nr to på toppscorerlista, fire mål bak Pål Jacobsen fra .

## [[1. divisjon fotball for menn 1981|1. divisjon]]

### Tabell

### Seriekamper

### Målscorere serie

## Cupkamper
*Utdypende artikkel: [[Norgesmesterskapet i fotball for menn 1981|Norgesmesterskapet 1981]]*

## Serievinnercupen
''Utdypende artikler: Serievinnercupen, Serievinnercupen 1981/82,

## Referanser


## Kilder
Thorleif Schjelderup-Ebbe

**Thorleif Schjelderup-Ebbe** (født 12. november 1894 i Oslo, død 8. juni 1976 i Oslo) var en norsk zoolog og eksperimentalpsykolog. Han er internasjonalt kjent som opphavsmann til begrepet hakkeorden (eller hakkeloven), som han beskrev i doktorgraden *Gallus domesticus in seinem täglichen Leben* (1921) om hønenes dagligliv. Hans arbeid om hakkeordenen har blitt kalt den «hyppigst siterte norske vitenskapelige publikasjon noensinne».

## Akademisk karriere
Han ble cand.real. ved Det Kongelige Frederiks i 1917 med hovedfag i zoologi, og tok sin doktorgrad i 1921 ved Universitetet i Greifswald. I 1935 tok han sin andre doktorgrad i Oslo. Han var amanuensis ved Botanisk museum i Lund 1919–1920, universitetslektor ved Universitetet i Greifswald 1920–1922, dosent ved Universitetet i Köln 1924–1925 og professor i sosiologi ved Universitetet i Paris fra 1931.

Schjelderup-Ebbe var æresdoktor ved Københavns Universitet.

### Faglitterær bibliografi (utvalg)

* 1953: *Liv, reaksjoner og sociologi hos en flerhet insekter*
* 1962: *Nye økologiske studier over coleopterer og andre insekter : et arbeide fra Göteborgs universitets zoologiske institutt 1962*

## Skjønnlitterær forfatter
Schjelderup-Ebbe debuterte som romanforfatter med romanen *Kometen*. Før dette hadde han gitt ut en to diktsamlinger for barn, og senere ga han ut flere diktsamlinger for voksne. Han utga også flere samlinger med aforismer. Etter hvert ga han bøkene sine ut på sitt eget forlag, som han ga navnet Kometen forlag.

### Skjønnlitterær bibliografi (utvalg)

* 1915: *Dyreliv : Digte for barn –* illustrert av Karl Uchermann. Mittet & Co. Kunstforlag
* 1916: *Dyrebilleder : Digte for barn* – illustrert av Karl Uchermann. Gyldendalske Boghandel Nordisk Forlag
* 1917: *Kometen. Roman* – Axel Wangs forlag**
* 1923: *Digte* – Eberh. B. Oppis forlag|
* 1923: *Tanker og aforismer* – Eberh. B. Oppis forlag
* 1924: *Poppelnatten : Digte* – Eberh. B. Oppis forlag
* 1925: *Det nye eventyr : Digte* – Eberh. B. Oppis forlag
* 1931: *Liljene på marken : Digte* – Some & Co.s forlag
* 1957: *Høider og dybder : Hva verden sier III. Lyrikk, humor og satire*– Kometen forlag
* 1966: *Av livets saga : tanker, vers og shortstories* – Kometen forlag
* 1967: *Noen nyere undersøkelser om estetikk, særlig m.h.t. diktning og folklore* – Kometen forlag
* 1970: *Poesi av 1970 : diktsamling i replikker* – Kometen forlag

## Familie
Thorleif Schjelderup-Ebbe var sønn av den norske billedhuggeren Menga Schjelderup-Ebbe (1871–1945) og den svenske billedhuggeren Axel Ebbe (1868–1941). Foreldrene gikk fra hver andre i 1894, samme år som sønnen ble født, men ble formelt skilt først i 1898.

## Referanser


## Eksterne lenker
*
Regnbueslangen

**Regnbueslangen** er en dyreskikkelse i australsk mytologi. Aboriginerne, som er Australias urbefolkning, fortalte myter hvor regnbueslangen skapte fjell, elver og sjøer. Regnbueslangen lever i vannhull, og kontrollerer vannforsyningen.
Myter om regnbueslangen finnes over hele Australia, og særlig i Arnhem Land i Nordterritoriet. Slangen er kjent under flere ulike navn i de forskjellige aboriginspråkene, som *Wagyl*, *Almudj* og *Ngalyod*. 

Tradisjonelle avbildninger av regnbueslangen finnes på hulevegger og på stykker av bark. De eldste hulemaleriene er ca 8&nbsp;000 år gamle. I noen seremonier ærer man slangen ved å male sitt eget håndavtrykk på slangen.

Man tror at historiene om regnbueslangen oppsto ved slutten av siste istid. Stigende havnivå tvang menneskene til å trekke lenger innover i landet. Regnbueslangen ble et symbol for både skapelse og destruksjon, og for fred og samhold.

## Fortellingen om regnbueslangen
I Drømmetiden hjalp regnbueslangen menneskene med å finne vann. I tidenes morgen våknet regnbueslangen fra søvnen sin, og kjempet seg opp gjennom jordskorpen. Mens den beveget seg frem gjennom det øde landskapet etterlot den dype spor. Regnbueslangen kalte froskene frem fra under jorden; den kilte froskene og når de lo strømmet vannet ut av froskenes munner. Vannet fylte sporene etter slangen, og dannet elver og sjøer. 

Sakte begynte gresset å vokse. Så våknet alle dyrene i Australia – fugler, øgler, slanger, kenguruer, koalaer og dingoer – og fant sin plass på jorden.

## Referanser
Haba Haba

**Haba Haba** kan sikte til
*Haba Haba (Lillebjørn Nilsen), et musikkalbum av Lillebjørn Nilsen.
***Haba haba!*, bok fra 1977 om barneviser, med egne tegninger av Lillebjørn Nilsen
*Haba Haba (Stella Mwangi-sang), sang av Stella Mwangi.
*Haba Haba Zoot Zoot, se Hubba Hubba Zoot-Zoot, en sang av den svenske gruppen Caramba.
Kitakyūshū

**Kitakyūshū** (北九州市; *Kitakyūshū-shi*) er en japansk by som ligger i Fukuoka prefektur på øya Kyūshū. Den ligger midtveis mellom Tokyo og Shanghai.

Kitakyūshū har en befolkning på i underkant av en million. Sammen med byen Shimonoseki på Honshū utgjør byen «Kitakyūshū metropol» (北九州都市圏; *kanmon-toshiken*), også kalt «Kanmon metropol», med rundt regnet 1,5 millioner innbyggere.
## Referanser

## Eksterne lenker
*
Chiba (prefektur)

**Chiba** (japansk: 千葉県 &ndash; *Chiba-ken*) er et prefektur i Japan som ligger på øya Honshū. Hovedstaden heter også Chiba.

## Referanser


## Eksterne lenker
*
Idrettsklubben Start i 1980

Start markerte sitt 75-årsjubileum i 1980 ved å sikre seg sitt andre seriemesterskap, denne gang på en enda mer dramatisk måte enn i 1978. Start og Bryne lå likt i poeng før siste runde, men med Start foran på målforskjell. Mens Bryne tok en klar ledelse mot Moss, tok det lang tid før avgjørelsen falt i Kristiansand, bl.a. klarte Rosenborg å hente inn Starts 3-1 ledelse. Serien ble ikke avgjort før Steinar Aase ga Start ledelsen 4-3 etter 83 minutter med sitt tredje mål for dagen. Aase hadde forøvrig vært utestengt hele vårsesongen for brudd på NFFs proffreglement, men kom sterkt tilbake. Han scoret sitt første mål for Start i debuten mot Bodø/Glimt, Starts første seier i Bodø noensinne, og endte på totalt 11 mål på de 11 kampene han spilte.

Med en målforskjell på 30-13 var det forsvaret som i stor grad bidro til Starts første mesterskap i 1978. Denne gang ble det hele 52 scoringer på 22 kamper, et snitt på 2,4 mål pr kamp som er klubbens beste i Eliteserien gjennom tidene.

Blant sesongens høydepunkter var 6-1 i lokaloppgjøret mot Viking i tredje siste runde, en uforglemmelig fotballfest med 11.288 tilskuere og Vikings største tap på 12 år. I cupen var det derimot slutt allerede i andre runde i et annet lokaloppgjør mot Vigør.

17 år gamle Olav Klepp debuterer med scoring mot Vålerengen.

Etter sesongen ga Start ut *Gullkassetten 1980*, med bidrag av bl.a. Bjørge Lillelien og Wenche Myhre.

Starts gullvinnere:
Thor Einar Andersen,
Helge Breilid,
Jan Sigurd Ervik,
Helge Haugen,
Preben Jørgensen,
Olav Klepp,
Cay Ljosdal,
Svein Mathisen,
Trond Pedersen,
Roald Rørheim,
Rune Sagstad,
Helge Skuseth,
Stein Thunberg,
Jarle Ødegaard,
Steinar Aase,
Karsten Johannessen (trener)

## [[1. divisjon fotball for menn 1980|1. divisjon]]

### Tabell

### Seriekamper

### Målscorere serie

## Cupkamper
*Utdypende artikkel: [[Norgesmesterskapet i fotball for menn 1980|Norgesmesterskapet 1980]]*

## Se også
* Kampreferater

## Referanser


## Kilder
Hamamatsu

**Hamamatsu** (浜松市; *Hamamatsu-shi*) er en japansk by som ligger vest i Shizuoka prefektur. Den 1. juli 2005, ble byen slått sammen med 11 nabobyer. Den ble oppgradert til «by oppnevnt av myndighetene» (政令指定都市; *seirei shitei toshi*) den 1. april 2007.

## Industri
### Selskaper med hovedkontor i Hamamatsu
* Hamamatsu Photonics KK
* Kawai Musical Instruments Mfg
* Roland Corporation
* Suzuki
* ToKai Gakki (også kjent som* Tokai gitarer Company Ltd*)
* Yamaha

### Selskaper stiftet i Hamamatsu
* Honda
## Referanser

## Eksterne lenker
*
Shizuoka (prefektur)

**Shizuoka** (japansk: 静岡県 &ndash; *Shizuoka-ken*) er et prefektur i Japan. Hovedstaden er Shizuoka. Prefekturet ligger på hovedøya Honshū, sørvest for Tōkyō.

## Referanser


## Eksterne lenker
*
Cristoforo Solari

**Cristoforo Solari** (født ca. 1468, død 1527), også kjent som **il Gobbo** (*den pukkelryggede*), var en italiensk billedhugger og arkitekt. Han var bror til maleren Andrea Solari.

Blant hans verk, er et av de mest kjente gravstedet til hertug Ludovico il Moro og Beatrice d'Este i Certosa di Pavia, utskåret mellom 1497 og 1499.

## Referanser


## Eksterne lenker
* 
* Cristofoto Solari hos Artcyclopedia
* En samling av bilder fra Ludovicos grav
Mosebacke vanntårn

**Mosebacke vanntårn**  (**Mosebacke vattentorn**) ligger ved Mosebacke torg i Stockholm. Bygningen ble tegnet av arkitekt Ferdinand Boberg og oppført i perioden 1895–1897. Den er utført i tegl med åttekantet tårn etter inspirasjon fra middelalderen. Overdelen av tårnet har lange, smale innskårne nisjer og hjørnesplinter i granitt. 

Boberg videreutviklet senere det samme tårntemaet på Centralposthuset. 

Tårnet ble bygget om til boligformål i 1992.

## Referanser


## Eksterne lenker
* Mosebacke vattentorn på Stockholmskällan
Larvik fogderi

**Larvik fogderi** *(Laurvigs Fogderie)* var en administrativ enhet (fogderi) i Jarlsberg og Larvik amt fra 1821, opprettet ved avviklingen  av Laurvigen grevskap. I 1821 ble grevskapet i administrativ forstand omgjort til fogderi og slått sammen med tidligere Jarlsberg grevskap til Jarlsberg og Laurviks amt.

Landets fogderier ble avviklet i perioden 1898-1919, og amtet fikk navnet Vestfold fylke i 1919.

## Matrikkelen 1838

**Laurviks fogderi**:
* Sandeherreds tinglag
* Thjøling tinglag
* Hedrum tinglag
* Brunlanes tinglag

## [[Herred]]sinndeling mot slutten av 1800-tallet
**Larvik fogderi**:
* Sandeherred
* Tjølling
* Fredriksværn
* Brunlanes
* Hedrum
* Lardal

## Referanser
Sveriges paviljong på verdensutstillingen i Paris 1900

**Sveriges paviljong på verdensutstillingen i Paris 1900** ble tegnet av Ferdinand Boberg og var en særegen, høy trekonstruksjon i jugend. Bygningen hadde tårn og balkonger koblet sammen med gangbroer og var pyntet med flaggstenger og bjørkeløv.  

Kunsthistorikeren Philippe Jullian karakteriserte  bygningen som en harmonisk blanding av folkelig kunst og jugend.

## Se også
* Verdensutstillingen i Paris (1900)
## Referanser
Imagining Emanuel

***Imagining Emanuel*** er en norsk biografisk dokumentarfilm fra 2011.

Filmen handler om Emanuel, afrikaner, analfabet, og papirløs asylsøker i Norge. Han har oppholdt seg her i landet siden 2003, men ønsker ikke lenger å leve som illegal, og de siste to årene har han forsøkt å få returnere til sitt hjemland, uten hell.

Han hevder selv at han flyktet fra borgerkrigen i Liberia, og at han ønsker å dra tilbake til hjemlandet. Norske myndigheter derimot tror at Emanuel kommer fra Ghana, og har tvangssendt ham dit to ganger. Hver gang har Ghana returnert ham til Norge. Emanuel er dermed dømt til et liv i limbo, uten oppholdstillatelse, men også uten utreisemulighet.

Ved å bruke ulike dokumentarsjangre lager regissør Thomas Østbye en rekke portretter av mannen, portretter som hele tiden endrer vår oppfatning både av saken, og av individet. Hvem er Emanuel? Hvem besitter sannheten? Hvilket blikk og hvilken dokumentarsjanger klarer å nærme seg ham best? Publikums egne holdninger blir utfordret gjennom hele filmen.

Filmen ble vist på NRK2 den 26. januar 2011, under tittelen *Emanuel – ureturnerbar*.

Kinoversjonen av filmen hadde premiere under Eurodok-festivalen i Oslo, 16. mars 2011.

## Referanser


## Eksterne lenker
*
Google person finder

**Google person finder** er et internettprogram med fri kildekode som oppretter en elektronisk database med meldinger og beskjeder for overlevende, familie, venner og andre pårørende under og etter en naturkatastrofe der opplysninger om oppholdsted, skadeomfang og andre beskjeder kan legges inn og gjøres søkbart for mange.

Programmet ble skrevet og gjort tilgjengelig av frivillige Google programmerere etter jordskjelvet i Haiti 12. januar 2010. Databasen og grensesnittet mellom databasen og programmet baserer seg på «PFIF» (People finder interchange format) som ble utviklet under et prosjekt for å finne personer etter orkanen Katrina i 2005.

Programmet er utformet i samarbeide med USAs innenriksdepartement (United States Department of State). som hadde bedt om bistand fra de private teknologiselskapene like etter jordskjelvet. Da ble det av IT-samfunnet opprettet mange hjemmesider som benyttet flere forskjellige databaser.

Det var frykt for at forskjellige lister og registre over savnede personer, opprettet av forskjellige organisasjoner, myndigheter, nyhetsmedia og andre ikke kommuniserte med hverandre og hver ga begrenset verdi. Deltagere i to FN konferanser, CrisisCamp Haiti og "Random Hacks of Kindness", uttrykte ønske om at informasjon om savnede burde utveksles mellom de forskjellige listene og databasene og de arbeidet for å restrukturere informasjonen fra listene til å passe i PFIF slik at det også kunne benyttes i Googles personsøkeprogram. Websider som benytter PFIF på samme database kommuniserer med hverandre slik at brukerne av de forskjellige websidene utveksler informasjon om savnede, slik at informasjonen er tilgjengelig for alle. Andre websider kan leses av frivillige som legger informasjonen inn i databasen med PFIF format.

Programdelene som brukes for å legge inn opplysninger har to valg"knapper": «Jeg har opplysning om noen» og «Jeg leter etter noen». Disse valgene kan legges inn på andre websider.

18. januar 2010 hadde registeret for Haiti  navn.

## Referanser


## Eksterne lenker
*
Sjonafestivalen

**Sjonafestivalen** er en musikkfestival som arrangeres i Sørsjona i Rana kommune i Nordland. Festivalen ble arrangert første gang i juli 2008. Området, som ligger i landlige omgivelser på et jorde ved oppstigningen til Sjonfjellet, ble tidligere brukt av Sjonstock-festivalen og Sjona Rockefestival.

## Program
### Program 2011

### Program 2010

### Program 2009

### Program 2008

## Eksterne lenker
* sjonafestivalen.no
* Facebook-side
Andrea Solari

**Andrea Solari** (også **Solario**; født 1460 i Milano, død 1524) var en italiensk renessansemaler. Han ble opprinnelig kalt *Andre del Gobbo*, men enda mer forvirrende *Andrea del Bartolo*

et navn delt med to andre italienske malere, Andrea di Bartolo fra 1300-tallets Siena, og Andrea di Bartolo fra 1400-tallets Firenze.

## Verk
Han var en var de viktigste etterfølgerne av Leonardo da Vinci, og bror til Cristoforo Solari, som var den første som underviste ham. Hans malerier kan sees i Venezia, Milano, Louvre og Château de Gaillon (Normandie, Frankrike). Et av hans mer kjente malerier er *Jomfru med grønn pute* (ca. 1507) i Louvre (illustrasjon her).

## Referanser


## Eksterne lenker
*
Fru Inger til Østråt (film)

***Fru Inger til Østråt*** er en norsk film som hadde premiere i 1975. Filmen er basert på Henrik Ibsens teaterstykke *[[Fru Inger til Østeraad]]*. Filmen ble regissert av Sverre Udnæs, og manusforfatter var Åse Vikene. Ingerid Vardund spilte hovedrollen som fru Inger til Østråt. 

## Handling
Året er 1528. Dramaet tar utgangspunkt i den innflytelserike adelskvinnen fru Inger (Vardund) og hennes støtte for upprøret mot den svenske kongen Gustav Vasa. Fru Inger er en norsk dame av høy ætt, gift Gyldenløve, og den tidigere elskerinnen til Sten Sture den eldre. Handlingen kretser rundt hennes valg om å gå imot sine landsmenn og alliere seg med danskene for sin *uekte* sønns skyld, noe hun overtales til av sin kommende svigersønn Nils Lykke (Helmuth).

## Rolleliste
* Ingerid Vardund - *Inger Gyldenløve*
* Frits Helmuth - *Nils Lykke*
* Mischa Gabay - *Nils Stensson*
* Lasse Kolstad - *Olav Skaktavl*
* Keve Hjelm - *Jens Bjelke*
* Hennika Skjønberg - *Eline*
* Ulf Palme - *Peder Kanzler*
* Stein Grieg Halvorsen - *Bjørn*
* Rolf Søder - *Finn*
* Berta Hall - *Grevinne Sture*
* Hardy Rafn - *[[Fredrik I av Danmark|Fredrik I]]*
* Svein Scharffenberg - *Einar Huk*
* Nils Ole Oftebro - *Hans Breder*
* Ulf Håkan Janson - *Bonde i Dalarna*
* Kerstin Magnusson - *Gårdspike i Dalarna*
* Helga Backe - *Tjenestejente*
* Katja Medbøe - *Tjenestejente*
* Aagot Børseth - *Tjenestejente*
* Turid Haaland - *Tjenestejente*
* Erik Kristiansen - *Budbringer*

## Eksterne lenker
* 
*  Fru Inger til Østråt på Filmweb
Domenico Panetti

**Domenico Panetti** (født 1460, død 1530) var en italiensk maler under renessansen, som hovedsakelig arbeidet i Ferrara. Blant hans tidlige elever var Garofalo. Han malte en *Nedtakning fra korset* for kirken San Niccolo og en *Maria besøkelsesdag* for San Francesco. 

## Referanser


## Kilder
*
Åse Vikene

**Åse Vikene** (født 10. november 1940) er en norsk manusforfatter og dramaturg.

## Manus (film og tv)
* 2010 – *[[Maskeblomstfamilien (film)]]* (medforfatter Lars Saabye Christensen
* 2008 – *[[De gales hus]]*
* 2007 – *[[Berlinerpoplene]]* (medforfatter Anne Regine Klovholt)
* 2005 – *[[Elsk meg i morgen]]*
* 2003 – *[[Sejer – Elskede Poona]]*
* 2002 – *[[Sejer – Djevelen holder lyset]]*
* 2000 – *[[Sejer – Se deg ikke tilbake]]*
* 1993 – *[[Fortuna (TV-serie)]]*
* 1980 – *[[Den som henger i en tråd]]*
* 1975 – *[[Fru Inger til Østråt (film)]]*

## Dramaturgi
* 2005 – *[[Ved kongens bord]]* (meddramaturg Kirsten Rask)
* 2004 – *[[Populærmusikk fra Vittula (film)]]* (meddramaturg Fredrik Lindqvist)
* 1998 – *[[Blodsbånd (1998)]]*

## Eksterne lenker
* 
*  Åse Vikene på nettstedet www.filmfront.no 
*  Åse Vikene på nettstedet Svensk filmdatabas
Dragens fange

***Dragens fange*** er en sovjetisk-norsk spillefilm fra 1985, regissert av Stanislav Rostótskij og Knut Andersen. Filmen handler om vikingtiden og bygger på en bok av Jurij Vronskij.

## Handling
Kuksjas (Timosjkin) landsby blir utsatt for et angrep, og han blir bortført. Efter å ha kjempet modig i en konfrontasjon med danekrigere, adopterer høvdingen Torir (Stokke) ham. Det oppstår komplikasjoner da Kuksja forelsker seg i Signy (Barker), som allerede er forlovet med Sigurd (Fonnlid).

## Mottakelse
Dagsavisen ga filmen terningkast 1, mens Programbladet og VG ga terningkast 2. Aftenposten var mer positiv og ga filmen terningkast 3.

## I rollene
* Aleksandr Timosjkin – Kuksja 
* Petronella Barker – Signy 
* Tor Stokke – Torir 
* Torgeir Fonnlid – Sigurd 
* John Andresen – Harald 
* Lise Fjeldstad – Tyra 
* Viktor Sjulgin – Olav  
* Mikhail Gluzskij – 'Fleinskallen' 
* Per Sunderland – Guttorm 
* Valentina Titova – Kuksjas mor 
* Vasilij Kravtsov – Bestefar 
* Vera Panasenkova – Søster 
* Valerij Klassen – Einar 
* Tatjana Surnatsjova – Trellkvinne 
* Jelena Ozertsova – Ingrid
* Nikolaj Karpov Ottar 
* Valerij Lysenkov – Atle 
* Nikolaj Makovskij – Atsur
* Olga Grigorjeva
* Nina Mensjikova – (forteller) 
* Anatolij Romasjin – (forteller) 
* Andrej Rostotskij – Cameo

## Eksterne lenker
* 
* *[http://www.filmweb.no/film/article245388.ece Dragens fange]* hos Filmweb
Pellegrino Aretusi

**Pellegrino Aretusi** eller **Pellegrini de Modena** eller **Pellegrino Munari** (født ca. 1460 i Modena, død 20. november 1523) var en italiensk maler. 

Han fikk sin første opplæring fra faren Giovanni Munari.  Omkring 1509 reiste Pellegrino til Roma for å assistere Raphael i Vatikanet.  Pellegrino fikk i oppdrag å male fresker i Basilica di Sant'Eustachio og Nostra Signora del Sacro Cuore, begge i Roma.  Han ble myrdet 20. november 1523 av slektninger av en ungdom som hans sønn hadde drept.

## Referanser


## Litteratur
* Davidson, Bernice F., *Pellegrino da Modena*, The Burlington Magazine, Vol. 112, No. 803, Italian Sixteenth-Century Art outside Venice (Feb., 1970), 78-86.
* Vasari, Giorgio, *Le Vite delle più eccellenti pittori, scultori, ed architettori*, mange utgaver og oversettelser.
Rodman Wanamaker

**Rodman «Rod» Lewis Wanamaker** (1899–1976) var en amerikansk polospiller som deltok i de olympiske leker 1924 i Paris.

Wanamaker vant en olympisk sølvmedalje i polo under OL 1924 i Paris. Han var med på det amerikanske laget som kom på andreplass i poloturneringen bak Argentina. De andre på laget var Elmer Boeseke, Tommy Hitchcock og Frederick Roe.

## OL-medaljer
*  1924  Paris - Sølv i polo  USA

## Referanser


## Eksterne lenker
*
Dennis Bingham

**John Denis Yelverton Bingham** (født 11. august 1880, død 28. desember 1940) var en britisk polospiller som deltok i de olympiske leker 1924 i Paris.
   
Bingham vant en olympisk bronsemedalje i polo under sommer-OL 1924 i Paris. Han var med på det britiske laget som kom på tredjeplass i poloturneringen bak Argenrtina og USA. De andre på laget var  Frederick Barrett, Frederick Guest og Percival Wise.

## OL-medaljer
*  1924  Paris - Bronse i polo  Storbritannia

## Eksterne lenker
*
Øllebrød

**Øllebrød** (tidligere også *ølbrød* samt *ølogbrød*) er en tradisjonell dansk rett som består av en slags grøt med revne rester av rugbrød og øl, som oftest lyst øl. Serveres gjerne med kald melk, fløte eller krem. 

Øllebrød gjør det mulig å bruke rester av rugbrød så ingenting skal gå til spille. Retten har vært av det beskjedne slaget, og ble brukt både som lørdagsrett, frokost og sykekost. Jeronimus uttaler i Holbergs stykke *Jean de France*: **

Den norske sangruppen The Monn Keys som eksisterte i perioden 1948 til 1964, ble med Sølvi Wang kjent for sin sang om Øllebrød i 1952.

## Referanser


## Eksterne lenker
* Øllebrød i Den store danske
* Holberg, Ludvig: ''Jean de France'', Arkiv for Dansk Litteratur
* Øllebrød på gamledanskeopskrifter.dk
Stråledose

**Stråledose** er et mål på den kroppslige effekten av ioniserende stråling. Effekten vil variere med typen stråling; alfastråling gir ca. 20 ganger så stor skadevirkning som gammastråler (når samme energimengde avsettes i kroppen). 
 
## Ulike begreper
* Absorbert stråledose = energimengden som avsettes i kroppsvev fra stråling. Måleenheten er gray (Gy), som tilsvarer 1 joule per kilo kroppsvev med stråletetthet lik vann.
* Ekvivalent stråledose = vektet absorbert dose som tar hensyn til at skadevirkningen varierer med type stråling. Måleenheten er sievert (Sv).
* Effektiv stråledose = vektet ekvivalent dose som tar hensyn til at strålingens skadevirkning varierer med hvilke organer som bestråles. Måleenheten er sievert (Sv).

## Grenseverdier
En stråledose på 5 Sv regnes å være dødelig for 50% av dem som utsettes for den.

Grenseverdien for stråling mot allmennheten ligger på 1 mSv/år for ioniserende stråling, mens i yrkesaktivitet er maksimaldosen normalt 20 mSv/år. For redningsarbeid som kan medføre doser over 50 mSv, skal arbeidet utelukkende utføres av frivillige.

Strålevernforskriften slår fast et hovedprinsipp om at all strålebruk skal være berettiget (ALARA-prinsippet).

## Noter


## Kilder
* Statens strålevern: Strålevern og grenseverdier
* Store norske leksikon: Stråledose
Ninlil

**Ninlil** (akkadisk: *Belit*) var en gudinne i sumerisk og mesopotamisk mytologi, og ble særlig dyrket i byen i Nippur. Hos assyrerne var hun kjent som *Mullitu*.

Hun tilhørte det høyeste pantheon og var himmelguden Enlils hustru. Deres forhold ble imidlertid innledet med at han voldtok henne, noe som førte til at hun ble mor til måneguden Nanna-Suen. De fikk også sønnen Nergal, underjordens gud.

## Kilder
* 
*
Bot (dataprogram)

**Bot** (av *[[robot]]*) er slang for en programvareagent. En bot er programmert til å utføre en spesifikk oppgave automatisk, dvs regelmessig og på egen hånd, uten hjelp fra mennesker. Boter brukes for eksempel i IRC chats ("chatteboter"). Der kan de blant annet gi hjelpeinformasjon og annen informasjon til brukere på forespørsel, eller de kan fjerne brukere som ikke lenger er aktive. Boter brukes også i videospill. Der kan de simulere menneskelige brukere i opplæringsdelen av spillet, eller de kan brukes til juks ved å spille spillkarakterer opp til høyere nivåer.

En fordel med boter - som med andre programvareagenter - er at de gjør store programsystemer enklere å utvikle og vedlikeholde. Botene isolerer spesifikke oppgaver i mange mindre programmer, som dermed blir enklere og kan utvikles, vedlikeholdes og kjøres ganske uavhengig av hverandre. Alternativet er å forsøke å gjøre alt i ett stort program, som dermed ville blitt svært komplekst.

## Eksempel
Internet Chess Club er et nettsted der menneskelige brukere kan spille lyn- og hurtigsjakkpartier mot hverandre. I tillegg organiserer nettstedet løpende sjakkturneringer, det gir ulike typer sjakkurs, det lar brukerne løse ulike typer sjakkoppgaver og det tilbyr hjelp til nye brukere. Men disse funksjonene er ikke programmert inn i hovedprogrammet for nettstedet. I stedet har utviklerne programmert uavhengige boter for turneringsorganisering, sjakkursing, oppgaveløsning og brukerstøtte. Til enhver tid kjører f.eks. flere ulike turneringsboter som regelmessig organiserer turneringer av hver sin type. Noen boter er også sjakkprogrammer som brukerne kan spille mot.

## Referanser
Bot

**Bot** er en straffereaksjon der den siktede pålegges å betale et bestemt beløp til det offentlige.

Bøter er Norges mest brukte straffemetode, og kan idømmes av en domstol og ilegges av påtalemyndigheten (sistnevnte som et forelegg på bot). Av  straffereaksjoner i Norge i 2009 utgjorde de forenklede foreleggene , foreleggene  og bøter ved dom . Til sammenligning var antallet reaksjoner i form av ubetinget fengsel . Boten tilfaller staten. Ved utmålingen av en bot tas det hensyn til lovbryterens inntekt og andre forhold som påvirker dennes økonomiske evne. Forenklede forelegg ilegges likevel etter faste bøtesatser. Også ved ileggelse av et ordinært forelegg kan det være fastsatt et normalbøtenivå. Når domstolene ilegger bot for promillekjøring tas det utgangspunkt i at boten skal utgjøre halvannen brutto månedslønn på tidspunktet saken pådømmes.

De fleste småsaker i Norge blir avgjort uten rettergang og dom ved at den skyldige vedtar et forelegg. I et forelegg blir det også vedtatt en subsidiær fengselsstraff, som den botlagte må sone dersom han eller hun ikke har mulighet til å betale boten. Den siktede kan nekte å vedta forelegget, og hvis ikke saken henlegges må den bringes inn for retten ved at det tas ut tiltale. Et vedtatt forelegg har samme virkning som en rettskraftig dom.

En bot må ikke forveksles med et gebyr da gebyrer ikke er straff. Gebyrer brukes i de minst alvorlige lovbruddene, som for eksempel parkeringsgebyr for feilparkering, overlasting av kjøretøy og enkelte andre mindre brudd på vegtrafikkloven.

I kongelig resolusjon av 10. juni 1910 og stortingsbeslutning av 12. april 1918 ble byene og Aker kommune tilstått 20 % av bøtene de inndrev, som godtgjørelse for inndrivelsen. Fra 1. januar 1937 bortfalt denne inntekten. 

## Se også
* Bøtetjeneste

## Referanser
Jürgen Kocka

**Jürgen Heinz Kocka** (født 19. april 1941 i Haindorf i dag Hejnice) er en tysk sosialhistoriker og professor ved Humboldt-universitet i Berlin.  

Kocka studerte historie, statsvitenskap, sosiologi og filosofi i Wien, Berlin og North Carolina. Hans avhandling fra 1968 omhandlet ledelse og arbeidstakere i selskapet Siemens i perioden 1847–1914. Fra 1973 til 1988 var han professor i Bielefeld, og senere professor i industrilandenes historie ved Freie Universität Berlin. Sammen med historikerkollegaen Hans-Ulrich Wehler grunnla Kocka retningen i tysk historieskriving som har blitt kalt Bielfeldskolen. I motsetning til hovedretningen i tysk historiografi som var dominert av politisk historie, var Bieldfeld-historikerne mer opptatt av sosialhistorie. På 1980-tallet ble sosialhistorien i sin tur utfordret av retninger som kultur- og dagliglivshistorie. 

Kockas forskning har særlig vært orientert mot arbeider- og arbeidslivshistorie, særlig han har sammenlignet utviklingen blant ansatte i storbedrifter i USA og i Tyskland fra den andre industrielle revolusjon. Han har også skrievet om borgerskapets historie, sosialhistorie i DDR og historieteoretiske arbeider om komparativ metode og sosialhistorie. I 1986 engasjerte Kocka seg i den såkalte tyske historikerstriden på samme side som Jürgen Habermas offentlig debatt om hvorvidt Holocaust var sammenlignbart med folkemord begått av kommunistiske regimer. Kockas syn var at nazistenes folkemord var et sivilisasjonssammenbrudd og enda verre enn venstreorienterte regimers folkemord, ettersom Tyskland før det 3. rike hadde vært en kulturnasjon og et demokrati, mens kommunistlandene hadde vært tilbakeliggende. Dette synspunktet fikk kritikk fra Joachim Fest, som mente det var rasisme å hevde at det var naturlig for kambodsjanere og andre «tilbakeliggende» folkeslag å praktisere folkemord, men ikke for tyskere.

Kocka vant i 2011 Holbergprisen. 

## Bibliografi

; På norsk
* *Kapitalismens historie* Dreyer 2018 (originaltittel: *Geschichte des Kapitalismus* ISBN 9788282654203

## Referanser


## Eksterne lenker
* Hjemmeside ved Freie Universität Berlin (tysk)
Sol over Gudhjem

**Sol over Gudhjem** er et stykke dansk smørrebrød (rugbrød) med røkt sild, en rå eggeplomme, tynne skiver av reddik samt løk eller klippet gressløk. 

Bornholm i Østersjøen er kjent for sine røkerier og smørrebrødet har lånt navnet fra en av øyas røkeribyer, Gudhjem på Bornholms nordøstkyst.

## Eksterne lenker
* Sol over Gudhjem hos gugge.dk
Antonio Cattalinich

**Antonio Cattalinich** (kroatisk: *Ante Katalinić*; født 11. februar 1895 i Zadar, død 31. oktober 1981) var en italiensk roer som deltok i de olympiske leker 1924 i Paris.

Cattalinch vant en olympisk bronsemedalje i roing under OL 1924 i Paris. Han var med på den italienske åtteren som kom på tredjeplass bak USA og Canada. Deltakerne på den italienske åtteren besto av brødrene Antonio, Francesco og Simeone Cattalinich, Giuseppe Crivelli, Latino Galasso, Pietro Ivanov, Bruno Sorich, Carlo Toniatti og Vittorio Gliubich som var styrmann.

## OL-medaljer
*   1924  Paris - Bronse i roing, åtter  Italia

## Referanser


## Eksterne lenker
*
Stjerneskud

**Stjerneskud** er et dansk smørrebrød som består av ristet franskbrød, salat, panert rødspettfilet, (hvitvins)dampet rødspettfilet samt reker og som oftest limfjordskaviar. 

Et par salatblad legges på et stykke ristet franskbrød, hvorpå den stekte og den dampede fiskefilet anrettes. Crème fraîche smakes til med paprika og cayennepepper og fordeles over fisken sammen med kaviar, og ev. asparges. Det garneres med reker eller jomfruhummerhaler, kaviar og ev. dill og sitron. 

## Eksterne lenker
* Stjerneskud hos gamledanskeopskrifter.dk
Svein Ødegaard

**Svein Vogel Throndsen Ødegaard** (født 1945) er en norsk og tysk lege som er professor emeritus ved Universitetet i Bergen (UiB). 

Han avla medisinsk embetseksamen («Staatsexamen») ved Universität Bonn, Vest-Tyskland i 1970 og arbeidet deretter som lege i Norge og Vest-Tyskland.

Ødegaard disputerte for den medisinske doktorgrad (dr.med.) ved UiB i 1988 og er spesialist i indremedisin og fordøyelsessykdommer. Han har arbeidet med ultralyd i medisinsk diagnostikk fra 1976 og ble senere sjef ved medisinsk avdeling på Haukeland universitetssjukehus og professor ved UiB i 1995.

Ødegaard grunnla Nasjonalt senter for gastroenterologisk ultralyd ved Haukeland universitetssjukehus i 2001 og var første i Norden som innførte endoskopisk ultralyddiagnostikk i tarmsystemet i 1986. 

Han  har skrevet flere fagbøker om fordøyelsessykdommer, indremedisin og ultralyd og vitenskapelige artikler.
Han har også vært leder av Norsk Forening for Ultralyd-Diagnostikk, og har vært medlem i flere internasjonale ekspertgrupper, blant annet EU forskningsutvalg.

I 2013 ble han tildelt Kongens fortjenstmedalje for sitt medisinske virke og er æresmedlem i flere nasjonale og internasjonale organisasjoner. 

## Familie
Ødegaard er et av 12 000 barn født under 2. verdenskrig med norsk mor og tysk far og har i flere år arbeidet med formidling av krigsbarns skjebne. blant annet i EU-prosjektet "Children Born of War". Ødegaard fikk tysk statsborgerskap i 2021 i tillegg til sitt norske.. Han er leder av norsk-tysk vennskapsforening fra 2022.

## Referanser


## Eksterne lenker
*
Loretta Hamui

**Loretta Hamui** (født 5. august 1990 i Mexico by) er en meksikansk kunstløper. Hun har deltatt flere nasjonale og internasjonale mesterskap. I 2008 fikk hun bronsemedalje i det nasjonale seniormesterskapet i Mexico. Loretta har også 2 søstre som er aktive kunstløpere, Adriana og Reyna. Hamui deltok i junior VM i 2007 der hun kom på en 35.-plass.

## Referanser


## Eksterne lenker
*
Hiskholmen

**Hiskholmen**, **«Kremmerhiskjo»** eller **Hiskjo** er et tidligere handelssted og gjestgiveri på Peraneset på nordspissen av Hiskholmen ved Hiskasundet i Bømlo kommune. En molo som er bygget i 1966 gjør stedet landfast med selve øyen Hiskjo.

## Historie
Det har bodd folk på Hiskjo i flere hundrede år. Gjestgiveriet kan følges tilbake til 1700-tallet. Fra den tid og opp gjennom 1800-tallet var det slekten Olrich som eide stedet. Det gamle, privilegerte handelsstedet «Kremmerhiskjo» fikk senere en konkurrent på andre siden av sundet, «Bondehiskjo». «Kremmerhiskjo» ble også drevet som skjenkested og gjestgiveri.

Handelen på «Kremmerhiskjo» ble nedlagt i 1920.

## Bygninger
Stedet besto av hovedhus, sjøhus, salteri og røkeri, murhus – som muligens var vinkjeller, skykkje/vaskehus, hage  og en løe. I dag står sjøhuset, hovedhuset, steinhuset og vaskehuset. Hovedhuset er på etasjer og ligger med gavlen mot havnen og antas å være fra første halvpart av 1700-tallet. Det er godt vedlikehold og benyttes til ferie- og rekonvalesenssted. Steinhuset, som går under navnet vinkjelleren, er oppført i mur og med utmurt bindingsverk i gavlen. Sjøhuset er i bindingsverk og er 1/3 av det opprinnelige huset som ble bygget i 1880.

## Litteratur
*Jan Henrik Munksgaard og Nils Georg Brekke: *Gamle handels- og gjestgiversteder på Vestlandet* Del 1 Ytre Hordaland. Fylkeskonservatoren i Hordaland, Historisk museum. Bergen 1972
*Diverse forfattere: *Kulturhistorisk veibok Hordaland*. Redaktør Nils Georg Brekke.Hordaland fylkeskommune. Bergen 1993. ISBN 82-7326-026-7
**Handelssteder på Vestlandskysten*. Gåsungen nr. 3, Ålesunds Seilforening 1996.

## Eksterne lenker
* Hiskjo 
*
Brennende blomster

***Brennende blomster*** er en romantisk norsk spillefilm fra 1985, regissert av Eva Dahr og Eva Isaksen. Filmen bygger på romanen *[[Beatles (roman)|Beatles]]* av Lars Saabye Christensen, og Lise Fjeldstad spiller hovedrollen som Rosa Stern.

## Mottakelse
Filmen fikk god mottakelse og gode kritikker da den ble vist på kino.

Dagsavisen, Dagbladet, VG og Aftenposten ga alle filmen terningkast 4.

## Handling
Herman og Willy er bestevenner som går i samme klasse, hvor Herman er forelsket i klasse-kameraten Unni. Om kvelden arbeider Herman ved en blomster-forretning, hvor han får i oppdrag å levere en blomster-bukett til Rosa Stern. Når han kommer dit inviterer hun Herman inn i leiligheten hennes, og forteller ham historier fra hennes karriere og liv.

Men Rosa viser seg snart å være en veldig merkelig 40 år gammel kvinne, og etter hvert begynner et uvanlig forhold å utvikle seg mellom dem.

## I rollene
* Torstein Hølmebakk som Hermann 
* Lise Fjeldstad som Rosa 
* Karoline Waal som Unni 
* Jan Petter Berglund som Willy 
* Nina Myhrvold som Britt 
* Anne Marit Jacobsen som Mor
* Bjørn Sothberg som Far
* Per Christensensom  Florist (som Per Christensen d.e.) 
* Elisabeth Riseng som Ekspeditrise 
* Anne Straysom  Ekspeditrise 
* Henrik Scheele som Anton, en lærer 
* Ingolf Karinen som Gymlærer 
* Aamund Johannesen som Ekspeditør på Vinmonopolet 
* Lasse Lindtner som Plateekspeditør
* Anitta Suikkari som Vaskekone 

## Eksterne lenker
* 
* *[http://www.filmweb.no/film/article245382.ece Brennende blomster]* hos Filmweb
MAB 1./513 Tana

**MAB 1./513 Tana** eller MKB 1/513, var et tysk marinekystfort på Smalfjordneset ved Tanafjorden i Tana, Finnmark. Fortet ble oppført i løpet av 1940 og 1941 og sto klart i april 1941. Fortet var utrustet med 3 stk 13&nbsp;cm L/55(r) også kjent som «Nina-kanonene» etter det finske fraktskipet «Nina» hvor disse kanonene ble funnet 14. april i Bergen havn. Disse kanonene kom opprinnelig fra det russiske slagskipet «Imperator Aleksandr III» som ble hugget opp av franskmennene i 1936.

Fortet ble, i likhet med mange andre kystfort i Finnmark, sprengt av sin egen besetning under evakueringen i 1944. MAB Tana var underlagt artillerigruppe Tanafjord.

## Litteratur
* 

## Eksterne lenker
*
Åpen høring

**Åpen høring** er et virkemiddel stortingsrepresentanter har til å innhente informasjon. 
## Bakgrunn
Spørsmålet om å innføre åpne høringer ble reist av Tønnes Andenæs i 1973, men Carl I. Hagen ble raskt den store pådriveren. Likevel var det først i 1995 at det ble gjennomslag for en prøveordning. Dette skyldtes nye konstellasjoner, og demokratiske vurderinger av forslagsstillerne. Prøveordningen ble vedtatt med knappest mulig flertall i Stortinget, og skulle vare ut 1997. Inntil da hadde hovedprinsippet vært lukkede komitémøter, med mulighet for lukkede høringer ved saksforberedelser. Med lukket høring menes ikke bare at det var stengt for publikum og tilhørere, men det var heller ikke mulighet til å referere hva som hadde vært gjenstand for debatt 

## Nå
Fra og med januar 2002 har åpne høringer blitt regulert av Stortingets forretningsorden § 21. Første ledd sier at komiteene selv ved vanlig flertall bestemmer om det skal holdes høringer, og hvem som skal innkalles. I femte ledd fastsettes det at høringene skal være åpne. Det vil si at medier og befolkningen generelt har adgang. Høringene kan bare lukkes om dette anses som hensiktsmessig, og om det er taushetsbelagte opplysninger som skal drøftes. Sjette ledd sier at antallet tilhørere kan begrenses av hensyn til plass.

## Informasjonshøringer
Det kan skilles mellom kontroll- og informasjonshøringer. En informasjonshøring skjer i forbindelse med saksforberedelse. En kontrollhøring skjer med den hensikt at Stortinget skal ivareta sin kontrollfunksjon. Typisk er det som skjer i kontroll- og konstitusjonskomiteen kontrollhøringer. I informasjonshøringer er fokuset innhenting av informasjon fra eksterne aktører. Skillene mellom de to høringstypene er ikke vanntette. Informasjonshøringer kan for eksempel brukes som en del av kontrollfunksjonen.

## Antall høringer
Fra 1995 til 2000 ble det totalt avholdt fem informasjonshøringer. Det første skillet ser vi mellom 2001 og 2002. Her går antallet høringer fra 1, til 110. Forklaringen er antageligvis at åpne høringer ble innført som hovedregel fra og med januar 2002. Etter dette har antallet høringer variert mellom 80 og 115. Det settes spørsmålstegn ved hvorfor Stortinget valgte å videreføre en ordning som i praksis ikke hadde blitt brukt. 

## Referanser
MAB 1./507 Husøya

**MAB 1./507 Husøya** eller MKB 1/507 Husöen, var et tysk marinekystfort på Husøya i øygruppen Tarva i Ørland kommune på kysten av Sør-Trøndelag. Fortet var underlagt artillerigruppe Örlandet og var utrustet med 3 stk 28&nbsp;cm SKL/45 kanoner med en rekkevidde på nesten 35&nbsp;km. Batteriet var opprinnelig oppsatt på kysten av Østersjøen under navnet MKB Goeben, men ble i mars 1941 flyttet til Husøya. Selve fortet hadde vært under bygging siden sommeren 1940.

I løpet av andre verdenskrig var det over 2000 tyske soldater stasjonert på den lille øya i tillegg til et stort antall krigsfanger som sto for byggingen av mye av fortet.

Etter krigens slutt tok det norske kystartilleriet over fortet og det var en stund planlagt at Husøya kystfort skulle inngå i kystartilleriets faste oppsetting. Etter en ulykke under prøveskyting ved kanon 3 der kanonen ble sprengt i fillebiter 21. november 1945, ble de videre planene for Husøya som kystfort i det norske kystartilleriet skrinlagt. Sprengningsulykken kostet de to norske soldatene, fenrik Sigurd A. K. Røssevold og våpensmed Junge livet. I tillegg mistet seks tyske soldater livet, inkludert overløytnant Heitmann. Tre ble hardt skadet.

I dag er fremdeles de de tyske etterlatenskapene svært synlige i terrenget med en rekke større og mindre bunkere, kanonstillinger og brakkegrunnmurer. 

MAB 1-507 Husøya – Tarva, Mamuttradaren.jpg|Inne i bunkeren som huste Mamuttradaren.
MAB 1-507 Husøya – Tarva, Observasjonspost.jpg|Observasjonspost på vestsiden av øya.
MAB 1-507 Husøya – Tarva, Concrete building.jpg|Betongbyging på et av jordene.


## Referanser




## Litteratur
* 

## Eksterne lenker
* 
* MKB 1./507 Husöen - Tarva, Bjugn
Bartholomäus Ringwaldt

**Bartholomäus Ringwaldt** (født ca. 1530 i Frankfurt an der Oder, død 9. mai 1599 i Langenfeld) var en tysk forfatter, prest og salmedikter. Han ble ordinert i 1557, og var prest to steder før han i 1566 ble prest i Langenfeld i Brandenburg. Han var en av de viktigste salmedikterne i Tyskland på 1500-tallet, og en samling med 59 av hans salmer ble utgitt i Halle så sent som i 1858. Salmer av ham er fremdeles i bruk, og han er blant annet representert med en salme i *[[Norsk Salmebok (1985)|Norsk Salmebok]]* og *[[Norsk salmebok 2013]]*.

## Referanser


## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. Side 26

## Eksterne lenker
*  Biografi på bach-cantatas.com
Microscydmus

***Microscydmus*** er en slekt av biller som tilhører gruppen perlebiller (Scydmaeninae) som nå blir regnet til familien kortvinger (Staphylinidae). De er rovdyr som har spesialisert seg på midd. Det er funnet to arter i Norge.

## Utseende
Bittesmå (0,7-0,9 millimeter), rødlige, blanke biller, fint hårete. Antennene er lengre enn hode + thorax, slanke, de tre ytterste leddene er tykkere enn resten og danner en løs klubbe. Hodet er nokså stort, kantete, med ganske små fasettøyne. Det har markerte, omtrent rettvinklede bakhjørner. Pronotum er omtrent så langt som bredt, med kraftig rundede sider, ved roten med en grop i midten. Dekkvingene er ovale, hver dekkvinge har en dyp lengdegrop ved roten. De dekker hele bakkroppen. Lårene er litt kølleformede, beina ellers slanke og forholdsvis lange.

## Levevis
*Microscydmus*-artene lever i bolene til maur, særlig jordmaurslekten (*[[Lasius]]* spp.). De kan også finnes mellom løvstrø.

## Systematisk inndeling / norske arter

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **[[Staphylinoidea]]**
**** Familien kortvinger, Staphylinidae Latreille, 1802
***** Underfamilien perlebiller, Scydmaeninae Leach, 1815
****** Gruppe Scydmaenitae Leach, 1815
******* Stammen Cyrtoscydmini Schaufuss, 1889
******** Slekten ***Microscydmus*** Saulcy & Croissandeau, 1893
********* ***[[Microscydmus nanus]]*** (Schaum, 1844)
********* ***[[Microscydmus minimus]]*** (Chaudoir, 1845)

## Kilder
* Jałoszyński, P. (2009) First record of *Microscydmus* Saulcy & Croissandeau, 1893 from China, with descriptions of two new species (Coleoptera: Scydmaenidae). Zootaxa 2078: 63-68. http://www.mapress.com/zootaxa/2009/f/z02078p068f.pdf
* Silfverberg, H. (1992) *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea Web Service version 2.4 (2011. Utbredelsesdatabase for europeiske dyr. http://www.faunaeur.org/ 

## Eksterne lenker
* 
* Bilder av de to artene som forekommer i Norge: http://coleoptera.ksib.pl/search.php?taxonid=20703&l=en&dds=par
Martin Rinckart

**Martin Rinckart** (født 23. april 1586 i Eilenburg i Tyskland, død	8. desember 1649 samme sted) var en tysk salmedikter, prest og kantor.

Han kom fra små kår, men fikk stipend til å gå på skole, og havnet i 1602 på universitetet i Leipzig der han studerte teologi. Fra 1610 fikk han diverse stillinger som diakon, kantor og prest i menigheter i Eisleben og Erdeburg, og fra 1616 ble han erkediakon i Eilenburg. Han hadde denne stillingen under hele trettiårskrigen.

Han gav ut rundt 100 skrifter, blant dem *Der Eislebische christliche Ritter*, et drama om Martin Luther. Han skrev også rundt 600 salmer og komponerte en rekke verker. Hans mest kjente salme er «Nun danket alle Gott» som han skrev rundt 1636. Den er i bruk i en rekke salmebøker, og står i *[[Norsk Salmebok (1985)|Norsk Salmebok]]* og *[[Norsk salmebok 2013]]* på både bokmål og nynorsk under titlene «Nå la oss takke Gud» (bokmål) og «No takka alle Gud» (nynorsk).

## Referanser


## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. Side 37

## Eksterne lenker
*  Oppslag i Biographisch-Bibliographisches Kirchenlexikon
*  Kort biografi på hymntime.com
*  Biografi på bach-cantatas.com